How to Dismantle an Atomic Bomb
How to Dismantle an Atomic Bomb je jedanaesti studijski album irskog rock sastava U2. Izdala ga je kuća Island Records 2004. godine. Kao i prethodni album, All That You Can't Leave Behind, How to Dismantle an Atomic Bomb ima mainstream rock zvuk za razliku od eksperimentalne faze s alternativnim rockom i danceom iz 1990-ih. 

U2 su tražili snažniji zvuk nego u prethodnim albumima. U veljači/februaru 2003., počeli su rad na novom albumu s Chrisom Thomasom. Nakon devet mjeseci snimanja, imali su dovoljno materijala za objavljivanje, ali nisu bili zadovoljni rezultatom, stoga su angažirali Stevea Lillywhitea da preuzme funkciju glavnog producenta u siječnju/januaru 2004. Tijekom idućih šest mjeseci, Lillywhite je, zajedno s asistentom Jacknifeom Leejem, prerađivao pjesme i poticao unapređenje izvedbe. Glavni vokal U2-a, Bono, je opisao album kao "naš prvi rock album. Trebalo nam je dvadeset godina ili koliko već, ali ovo je naš prvi rock album." Tematski, album se dodiruje života, smrti, ljubavi, rata, vjere i obitelji.

How to Dismantle an Atomic Bomb je primio pozitivne kritike i dosegao prvo mjesto na top listama 30 zemalja, uključujući onu u SAD-u, gdje se samo u prvom tjednu album prodao u 840,000 primjeraka, što je dvostruko više nego U2-ov prethodni osobni rekord. Album i njegovi singlovi su nagrađeni za svih devet Grammyja za koje su nominirani (sam bend U2 je primio osam od spomenutih devet nagrada). Album je također bio četvrti najprodavaniji album 2004. godine s preko 9 milijuna prodanih primjeraka. Iz njega su izvedeni uspješni singlovi kao što su "Vertigo", "City of Blinding Lights" i "Sometimes You Can't Make It on Your Own". Album se nalazi na 68. mjestu popisa 100 najboljih albuma desetljeća časopisa "Rolling Stone".

Album je pratila Vertigo turneja 2005. i 2006. godine, koja je kao i prethodna Elevation turneja održana na intimnijem dizajnu pozornice, s eliptičnom rampom koja je okruživala fan zonu i omogućavala veću interakciju benda s publikom.

Popis kompozicija 

Napomene
[a] – dodatna produkcija
"Fast Cars" je bonus pjesma na CD izdanju u UK, Irskoj i Japanu, na posebnom ograničenom izdanju na svim tržištima, i digitalnoj verziji, uključenoj u zbirci "The Complete U2". Novi miks je objavljen na singlu "All Because of You".

Napomena
Rukom pisani tekst pjesme "Sometimes You Can't Make It On Your Own" je uključen na DVD izdanju kao dodatak.

Osoblje
Bono – glavni vokal, dodatna gitara, klavir
The Edge – gitara, klavir, klavijature, prateći vokal, glavni vokal na bridge-u pjesme "Miracle Drug"
Adam Clayton – bas gitara, klavijature
Larry Mullen Jr. – bubnjevi, perkusije, prateći vokal pjesme "Miracle Drug"
Jacknife Lee – klavijature, sintesajzeri
Daniel Lanois – gitara, pedal steel, mandolina, šejker

Izvori

Vanjske poveznice

All That You Can't Leave Behind na U2.com

Albumi 2004.
Albumi benda U2